Laki valtion eläkerahastosta annetun lain… 1231/1999 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 1999 › 1231/1999\nmuutetaan valtion eläkerahastosta 29 päivänä joulukuuta 1989 annetun lain (1372/1989) 2 §, 4 §:n 1 momentti, 5 § ja 7 §:n 2 momentti,\nsellaisina kuin ne ovat, 2 § laeissa 942/1993 ja 1234/1995 sekä 4 §:n 1 momentti, 5 § ja 7 §:n 2 momentti mainitussa laissa 942/1993, seuraavasti:\nValtion eläkerahasto on valtion talousarvion ulkopuolinen rahasto, jota hoitaa valtiokonttori. Rahaston varat ovat rahaston hallinnassa ja nimissä.\nRahastolla on johtokunta, joka ohjaa rahaston sijoitustoimintaa ja vastaa rahastosta. Johtokunnan määrää valtiovarainministeriö kolmeksi vuodeksi kerrallaan. Johtokunnassa on puheenjohtaja, varapuheenjohtaja ja enintään viisi muuta jäsentä. Johtokunnassa on oltava riittävä sijoitustoiminnan asiantuntemus. Jäsenillä on puheenjohtajaa lukuun ottamatta henkilökohtainen varajäsen. Kolme jäsentä sekä näiden henkilökohtaiset varajäsenet on määrättävä valtion virkamiesten ja työntekijäin edustavimpien keskusjärjestöjen ehdottamista henkilöistä. Valtiovarainministeriö voi vapauttaa johtokunnan jäsenen tehtävästään. Valtiovarainministeriö vahvistaa jäsenten palkkiot sekä johtokunnan esityksestä rahaston työjärjestyksen.\n1) päättää rahaston sijoitusperiaatteista ja laatia 5 §:n 3 momentissa tarkoitettu sijoitussuunnitelma;\n2) hyväksyä rahaston tilinpäätös; sekä\n3) antaa vuosittain valtiovarainministeriölle kertomus rahaston toiminnasta edellisenä kalenterivuotena.\nRahastossa voi olla virkasuhteista henkilöstöä, jonka nimittää rahaston johtokunta. Henkilöstöstä aiheutuvat menot suoritetaan rahaston varoista.\nValtion virastot ja laitokset, valtion liikelaitokset sekä yhteisöt ja laitokset, joiden henkilöstö kuuluu valtion eläkejärjestelmän piiriin, suorittavat valtion eläkerahastolle työnantajan eläkemaksun, jonka perusteet valtioneuvosto määrää. Eläkemaksun suuruudesta ja suorittamisesta päättää valtiokonttori asiaa koskevien periaatteiden oltua sitä ennen eläkerahaston johtokunnan käsiteltävänä.\nValtion eläkerahastosta voidaan vuosittain valtion talousarviossa siirtää valtiovarastoon määrä, joka vastaa enintään yhtä kolmattaosaa vuodesta 2001 alkaen ja vuoden 2006 jälkeen enintään puolta 1 §:ssä tarkoitettuun palvelukseen perustuvista eläkkeistä aiheutuvasta vuotuisesta menosta.\nRahastoituna on vuonna 2010 oltava määrä, joka vastaa puoltatoista kertaa valtion eläkejärjestelmän piiriin kuuluvan henkilöstön palkkasummaa edellisenä vuonna, vähintään kuitenkin 20 prosenttia 7 §:n 1 momentissa tarkoitetusta eläkevastuusta.\nSe osuus rahaston varoista, jota ei siirretä valtiovarastoon, voidaan sijoittaa. Rahaston sijoituksia tehtäessä on huolehdittava sijoitusten varmuudesta, tuotosta ja rahaksi muutettavuudesta sekä niiden asianmukaisesta monipuolisuudesta ja hajauttamisesta. Rahaston johtokunnan on laadittava rahaston varojen sijoittamista koskeva suunnitelma (sijoitussuunnitelma). Sijoitussuunnitelmassa on erityisesti otettava huomioon rahaston luonne ja sijoitustoiminnan vaatimukset. Sijoitussuunnitelmasta on käytävä ilmi, minkälainen hajautussuunnitelma rahastolla on, miten rahaston omistuksista muissa yhteisöissä johtuvia oikeuksia käytetään ja ne periaatteet, joita noudatetaan valittaessa omaisuudenhoitajia.\nRahaston tilinpäätöksen vahvistaa valtiovarainministeriö.\n2 §4 §5 §7 §


Ruotsin kruununprinsessaperhe toivottaa hyvää joulua | Hovikirjeenvaihtaja - Kuninkaalliset uutiset, ilmiöt ja henkilöt\nKruununprinsessa Victoria, prinssi Daniel, prinsessa Estelle ja prinssi Oscar toivottavat hyvää joulua ja onnellista uutta vuotta uudella mukavalla videolla! Tällä kertaa ei leivotakaan pipareita linnan keittiössä, koristella kuusta kotona, eikä paisteta leipää leivintuvassa, vaan perhe on lähtenyt Tukholman lähistöllä sijaitsevaan Tyrestan luonnonpuistoon retkeilemään.\n© H. Garlöv – Kungahuset.se\nKategoria(t): Uutiset ja ajankohtaiset Avainsana(t): Joulu, Kruununprinsessa Victoria, Prinsessa Estelle, Prinssi Daniel, Prinssi Oscar, Ruotsi. Lisää kestolinkki kirjanmerkkeihisi.\n← Kuninkaallinen joulukalenteri – 19. luukku\nKuninkaallinen joulukalenteri – 20. luukku →\n14 kommenttia artikkelissa “Ruotsin kruununprinsessaperhe toivottaa hyvää joulua”\njoulukuu 19, 2016 1:06 pm\nMielestäni on mahtavaa, kun nyt ei enää ollakaan neljän seinän sisällä vaan ulkona reippailemassa! 🙂\njoulukuu 19, 2016 2:35 pm\nKiva ”nähdä” pitkästä aikaa! 🙂\nJa tosiaan, tämä oli minustakin mukava yllätys. Ei toki niin jouluinen, mutta jotenkin ehkä aidompi ja ihan kuin välähdys heidän oikeastaan elämästään. Huomasithan muuten Danielin hypähdykset lopussa? 😀\njoulukuu 19, 2016 6:18 pm\nHuomasin kyllä! 😀\njoulukuu 20, 2016 12:06 am\nMinä en meinannut millään huomata, mutta onko tuo nyt ihmekään. Kunnon jouluflunssa iski päälle.\njoulukuu 20, 2016 12:27 am\nParanemisia! Onneksi on vielä muutama päivä aattoon.\njoulukuu 19, 2016 6:45 pm\nEikö tämänvuotinen tervehdys ollut mieleinen, kun ei tule ihasteluja normaaliin tapaan? 🙂\njoulukuu 19, 2016 7:10 pm\nNämä videot on kyllä todella sympaattisia! Videoista pääsee näkemään lasten luonteet mukavasti toisin kuin pelkistä kuvista, mitä tulee muista kuningashuoneista.\njoulukuu 19, 2016 7:18 pm\nNäin on, videot ovat ihan parhaita. Varsinkin, kun Estelle on vielä aika sanavalmiin oloinen. 😀\njoulukuu 19, 2016 7:26 pm\nMinä ainakin tykkäsin! Estelle on ihana kuten aina kuten myös pikkuveljensä. Ja Danielin hyppelyt lopussa 😀 Tosiaankin nämä jouluvideot ovat joka vuosi kivoja, kruununprinsessaperhe vaikuttaa todella luontevalta kameran edessä eikä pönötä.\njoulukuu 19, 2016 8:10 pm\nEi tosiaan tule sellainen olo, että esiintyvät kameralle, eikä että olisi pakotettua ylipäätään. Ihan jää sellainen tunne, että mielellään toivottavat yleisölle hyvää joulua. Mukava perinne, joka luultavasti jatkuu tulevinakin vuosina, kun on kerran aloitettu.\njoulukuu 19, 2016 8:11 pm\nJa siis miten toi Daniel voi olla noin sympaattinen. 😀 Hän vaikuttaa kyllä olevan niin sinut roolinsa kanssa ja saanut sen muotoiltua itselleen sopivaksi.\njoulukuu 20, 2016 10:26 am\nMinä olin hiukan pettynyt tähän tervehdykseen. Odotin jotain söpömpää ja jouluisempaa. Toisaalta Estelle on jo niin iso, ettei hän enää niin paljoa söpöile. Ja Oscar vielä aika pieni. Nyt kun olen katsonut videon useamman kerran, olen kyllä tykästynyt siihen. Mutta silti, ei se tunnu joulutervehdykseltä. Itsellä on muutenkin ollit joulumieli hukassa, niin olisin toivonut ehkä jotain perinteisempää joulujuttua virittelemään joulutunnelmaan.\nMutta ihania ovat. Täytyykin katsoa Danielin hypyt vielä!\njoulukuu 20, 2016 10:51 am\nSe on kyllä totta, että tästä videosta ei nyt jää sellaisia kauniita joulukuvia tuleville vuosille muistoksi, kuin aiemmista. Ja kuten todettua, ei ole niin jouluinen, kuin aiemmin. Mutta tykkään kyllä, kun tämä on näin arkinen ja siinä mielessä jotenkin rehellinen. 🙂 Huomasithan joulutunnelmakoosteeni viime viikolta? Tällä viikolla, ehkä jo tänään luultavasti huomenna iltasella, tulossa vielä pieni jatko-osa.\n— european royals (@european_royals) December 19, 2016\njoulukuu 20, 2016 7:00 pm\nMinäkin odotin vähän jouluisempaa videota edellisvuosien tapaan, mutta ihanan reipas ja mieltä lämmittävä tämäkin oli. Minua huvitti pikkuprinssi Oscar, hän selvästi suhtautui metsäretkeen asian vaatimalla vakavuudella. Lopulta pääsee jo nauru. 😀 Ja Daniel on niiiiin symppis hypähdyksineen.


Mangojauhetta: "Out of station"\n"Out of station"\nTerveisiä varsin aurinkoisesta Hyderabadista! Vietämme P:n kanssa täällä kesälomaa 6.7. asti. Anoppila onkin jonkin aikaa aivan täynnä ihmisiä, joten tietokoneelle ehtii harvoin. Uusia postauksia näin ollen luvassa todennäköisesti vasta heinäkuussa - siihen asti nautin Intian antimista, kuten tästä matki kulfista eli rustiikkisesti saviruukusta tarjoillusta kulfi-jäätelöstä sekä käynnissä olevasta mangosesongista.\nJäätelö täytyy syödä nopeasti, kun sisällä on illallakin lämmintä vaatimattomat 31 astetta.\nHyvää kesää myös sinne koti-Suomeen!\nLähettänyt olki klo 11.40


Suomalaista lähetystyötä Senegalissa 40 vuotta - Suomen Lähetysseura\nSuomalaista lähetystyötä Senegalissa 40 vuotta\nKirkon päivä on jokavuotinen juhla Senegalin luterilaisessa kirkossa. Tänä vuonna juhlassa muisteltiin myös suomalaista lähetystyötä\nSenegalin luterilainen kirkko on syntynyt Suomen Lähetysseuran työn hedelmänä. Ensimmäinen Lähetysseuran työntekijä, pastori Stig-Olof Fernström, astui Senegalin kamaralle maaliskuussa vuonna 1974. Fernström oli mukana helmikuun 16. Fatickissa vietetyssä jokavuotisessa Kirkon päivä -juhlassa, jossa muisteltiin myös 40 vuotta sitten alkanutta suomalaista lähetystyötä.\nFernström vastaanotti kirkon johtajalta, pastori Abdou Thiamilta, pioneerilähetystyöntekijän diplomin. Lisäksi hän sai käsinkudotusta kankaasta tehdyn senegalilaisen miehen asun ja 40 vuoden kunniaksi taiteillun taulun.\nKirkon ensimmäinen johtaja, pastori Fulgence Ndour, muisteli ensimmäistä kohtaamistaan Fernströmin kanssa. Hän iloitsi siitä, että pienestä alusta on 40 vuodessa syntynyt vahva, itsenäinen kirkko. Monissa juhlapuheissa tuotiin esille myös se, että vaikka 40 vuotta on pitkä aika, on se silti samalla vasta alku.\nTyötä kolmella kielellä\nLähetysseuran työ alkoi Mbourin ja Fatickin kaupunkien ympäristössä 1974. Seurakuntatyö sekä lukutaito‑ ja raamatunkäännöstyö alkoivat sereeriksi. Sereerien avoimuus evankeliumille on ollut omiaan edistämään kirkon toimintaa keskisen Senegalin alueella.\nVuonna 1978 työntekijöitä meni myös Pohjois‑Senegaliin Saint Louis’hin ja 1983 Ndioumiin. Sen jälkeen työtä on tehty kolmen etnisen ryhmän parissa, sereerien, wolofien ja fulaanien. Dakarissa, Senegalin pääkaupungissa, työ alkoi 1990.\nJoka vuosi vietettävän Kirkon päivän on tarkoitus rohkaista pienen, viisituhatjäsenisen kirkon seurakuntia, jotka elävät vähemmistönä vahvasti islaminuskoisessa maassa. Uskontokuntien väliset suhteet ovat Senegalissa rauhanomaiset, ja luterilaisen kirkon laaja opetus- ja kylienkehitystyö hyödyttävät yhtälailla kaikkia.\nSenegalin luterilaisella kirkolla on 13 seurakuntaa. Pappeja on 16, ja evankelistoja 3. Lähetysseura tukee kirkon hallinnon ja taloudellisen omaehtoisuuden vahvistamista, toistaiseksi kirkko tarvitsee vielä apua myös palkkakustannuksiin.\nLähetysseura tukee myös kirkon työntekijäkoulutusta, diakonia-, musiikki-, lapsi- ja nuorisotyötä sekä pulaarinkielisen Vanhan testamentin käännöstyötä. Kummityön ohjelma tukee noin 300 lapsen ja nuoren opiskelua. Ulkoministeriön tuella rahoitetaan maaseudun kylienkehitystyötä ja hanketta, jonka tavoitteena on mahdollistaa äidinkielistä esikoulu- ja lukutaito-opetusta kolmella kielellä.\nLue lisää Senegalista\nSenegalin luterilainen kirkko sai uuden papin\nSiisti kylä on ylpeyden aihe Senegalissa\njoka alkoi 40 vuotta sitten.


Erämaan laidalla jatketaan - Sivu 47 - karppaus.info\nTänään on 2020-06-03 01:59:34\nAloita uusi ketju Vastaa viestiin\t Sivu 47/101\n[ 2013 viestiä ] Mene sivulle\tEdellinen 1 … 45 46 47 48 49 … 101 Seuraava\nViestiLähetetty: 2018-12-08 13:36:38\nTaitaa Nöpöllä olla murkkujen touhua, vähän villi teini, joka tahtoo leikkiä. Hyvä, että Leia pääsee ylös hyllylle rauhaan. Näyttäisipä Leia vielä Nöpöllekin tassua ja opettaisi tavoille.\nViestiLähetetty: 2018-12-08 14:32:07\nJotakin nokkimisjärjestystä siinä ollaan laatimassa, pelkään. Naapurin Pellen kanssa oli vähän samaa alkuun jos se tuli yöllä käymään ravintolassa, mutta sitten sekä Martin että Leia hyväksyivät sen pomoksi, nyt oli tulla tappelu kun olikin vielä Nöpö sisällä. Leia on vain melkein puolta pienempi kuin Nöpö, se on oppinut pelkäämään isompia, Martin poikkeus.\nViestiLähetetty: 2018-12-08 14:43:09\nOlenko minä käsittänyt väärin? Olen koko ajan kuvitellut, että Nöpö oli melkein pentu, kun alkoi käydä teillä. Taitaakin olla aikuinen kissa, jos on kookkaampi kuin Leia.\nSehän ei käy, että Nöpö alkaisi kiusata Leiaa.\nViestiLähetetty: 2018-12-08 15:06:10\nOn se aikuinen eli vaelsi tänne jostakin, ensin katsoi muutaman tunnin tuossa ulkona ja sitten uskaltautui kissaluukusta syömään. Se on aika nuori kyllä ja luulen että tyttökissa, sisäsiisti mutta tosi arka. Nyt se tulee jo syömään aikaisemmin illalla ja jää yöksi, on häipynyt aamulla, mutta ei päästä minua lähelle ja menee eteiseen pakoon helposti. Luulen että sille on joku tehnyt jotain pahaa kun se tuo arkuus on niin vahva. Villikissa se ei ole.\nViestiLähetetty: 2018-12-08 15:43:45\nKiitos, kun selvensit.\nMinun kuvitelmissani Nöpö on ollut keskenkasvuinen nuori, joka etsii maailmassa paikkaansa.\nViestiLähetetty: 2018-12-08 16:07:59\nToivotaan että löytyy sopuisa ratkaisu kaikkien kisujen kannalta! Leiaa ei saa tietenkään kiusata.\nViestiLähetetty: 2018-12-08 17:18:24\nTäytyy seurata, jos ei Nöpö malta antaa Leian olla rauhassa, niin sille täytyy varmaan sitten hommata uusi koti, siisti kissahan se on, syö nätisti ja on tosiaan sisäsiisti, mutta Leia alkaa olla jo jotain 12 - 13 vuotta joten se ei tappelussa senkään vuoksi oikein pärjää. Martinilla ja Leialla on yhteinen ruokkuppi ja se joka ehtii ensin saa syödä rauhassa, Nöpö taas menee kupille vaikka Martin on syömässä ja Martin siirtyy pois.Mutta tuo eteiseen/yläkerran portaikkoon yöksi sulkeminen kyllä onnistuu, siellä on petiä ja lämmintä kissalle, vähän yli 10 astetta nyt talvellakin, huoneiden ovet siellä ovatkin kiinni ja viileämpiä.\nViestiLähetetty: 2018-12-08 19:51:38\nJos se onkin leikkaamaton kissa kun se on noin frekki? Kissojen maailmassa leikkaamaton on arvojärjestyksessä korkeampi kuin leikattu. Meilläkin kissat söivät sievästi vaikka yhtä aikaa samasta kupista. Molemmat oli leikattu ja tyttöjä. Mutta huomasin että kun Wanha Rouwa ikääntyi, se alkoi näyttää herkemmin kynsitassua. Ei enää jaksanut vaan halusi olla omassa rauhassaan.\nViestiLähetetty: 2018-12-08 20:13:35\nMä mietin samaa kuin Greda. Ehkä pitäis saada selville onko se leikattu mutta hankalampi homma kun on noin arka. Jos ei oo niin pitäis leikkauttaa.\nViestiLähetetty: 2018-12-08 20:42:54\nJos se olisi leikkaamaton poika niin ei se olisi kaveri Martinin kanssa ja sen verran näkee että sillä ei ole palleja eikä se merkkaile mitään. Jos se taas olisi leikkaamaton tyttö niin sillä olisi jo pennut, oli se vaeltanut jo pitempään ennenkuin tänne löysi. Leia on vain pienempi, naapurin leikattu tyttökissa Busan (edesmennyt ) sitä myös ajoi ja kiusasi, Leia on sellainen pieni ressu, mutta kyllä se Nöpö vielä selviää että mikä se on. Tyttökissan kroppa ja liikkeet sillä on, mutta katsotaan. eiköhän se vähitellen siitä kesyynny kuitenkin, ei meillä nyt kiirettä ole kun ei se enää jää ulos pakkaseen. Pahimmassa tapauksessa on illat täällä sisällä ja syö ja touhuaa jotain ja sitten menee yöpuulle eteiseen, siellä on yläkerrassa aika iso eteishalli jossa on kissapetikin ja sitten ulos pääsee, mutta ei Leian kimppuun kun keittiön ovi sulkee alakerran huoneet.\nKylläpä tulee lunta, vielä huominen ja maanantai lisää.\nTulipa nyt kunnon jauhelihapihvit, kuullotin sipulihakkeen voissa tomattipyreen kanssa ja munia, kermaa, hieman mantelijauhoa ja mausteet taikinaan, pekonia ympäri ja tomaattikastikkeessa kypsiksi, parsakaalta voilla kaveriksi.\nViestiLähetetty: 2018-12-08 20:47:27\nKyllä se uusi kotikin voi olla ihan mahdollista, tyttären pihassa pyöri ruskearaidallinen poika joka oli kesympi kuin Nöpö, mutta joku karkulainen sekin, koti löytyi aika nopeasti ja Gösta poika kuulemma viihtyy hienosti, maalla sekin nyt. Voi olla että kyselen jos ei yhteiselo ala sujua.\nViestiLähetetty: 2018-12-08 21:56:00\nGösta sopiikin kissan nimeksi vrt Pekka Töpöhännän kirjoittaja.\nViestiLähetetty: 2018-12-08 22:04:32\nTyttären kissahan nukkui pois, mutta kun alkavat heidän nykyiset kissavahdit olla jo iäkkäitä niin eivät itse halunneet pitää Göstaa, mutta löysivät hyvän kodin yhden työkaverin luota. Minulla on myös nyt vähän hankalampi jos tarvitsee tuuraajaa kun napurin nuori rouva on kolmen pienen kanssa täystyöllistetty ja lainakoiran mamilla on vanhemmat nyt siinä vaiheessa että vapaat menee siellä, ovat vanhainkodissa yli sadan kilometrin päässä ja kaikki ei vielä siellä ihan valmista.\nViestiLähetetty: 2018-12-09 05:21:16\nAsioilla on tapana järjestyä ja niin Nöpönkin kohdalla. Onneksi sulla on tilaa niin voi tehdä tuollaisia ratkaisuja ovien avulla että kisut saa eri tiloja ja rauha säilyy.\nViestiLähetetty: 2018-12-09 10:23:58\nNyt meni yö ihan hyvin, aamulla oli vielä nukkumassa keittiön kissatuolissa, mutta häiriintyi kun aloin aamutouhuihin ja lähti ulos.\nLunta tullut joku lähemmäs parikymmentä senttiä ja jatkuu vielä hiljainen sade, naapuri kävi auraamassa lumet pois jo, nyt voisi vähän viimeistellä. Liikenteessä ollut paljon onnettomuuksia, tuossa muutama päivä sitten lähti joku ohittamaan hevosrekiä, niitä oli kolme matkalla museon perinnetapahtumaan ja ajoi tukkirekan alle, yksi hevonen ja ohjastaja kuolivat, samoin yksi siitä ohittavasta. Jotenkin miettii että jos nyt on niin pöljästi lähtenyt ohittamaan että tukkirekan kohtaa niin miksi ei ojaan, siitä voi vielä selvitä eikä vaaranna niin pahasti muita liikkujia! Jamtlin museossa oli surupäivä, tie poikki useita tunteja.\nTänään keittomunia ja voita, silliä, päivällinen jauhelihapihvejä edellen ja voissa lämmitettyä parsakaalta, ryskit varmaan lounaan jälkiruokana. Kermaa näyttää jäävän pannacottaan asti, siihenhän voi sekoitella myös ryskin loppuja.\nViestiLähetetty: 2018-12-09 10:27:08\nSemmoista turhaa kiirettä. Ja joo, vaikka ojaan mieluummin kuin kohtaaminen tukkirekan kanssa. Mutta jos kerran oli niin pöljä ohittaja, niin ei tainnut älli ja reaktiot toimia. Ikävä vain, että muutkin siitä sai kärsiä.\nViestiLähetetty: 2018-12-09 10:47:21\nOnhan nämä ensimmäiset liukkaat ja lumisateet vähän haastavia, kesän ajotyylillä ei oikein pärjää. Täällä ei oikein selviä ilman kunnon nastarenkaita eikä aina mäkisillä teillä niilläkään jos ei ajotekniikka ole hallussa. Itsellä tulee ajettua nyt niin vähän että saa vähän ajatella ennen lähtöä ne kelin vaatimukset, aikaisemminhan täältä ajoi kaksikymmentä vuotta töihin oli keli mikä tahansa ja matkat vaihtelivat, välillä oli useamman kunnan alueella työtehtävät riippuen missä kurssipaikat olivat, viimeiset vuodet ennen eläkettä onneksi tuossa lähikylän lukiossa. Talvella täällä on liikennettä tunturiin ja silloin tietysti näkee kenellä ei ole sitä talven maantieajokokemusta eli ei pidetä tarpeellisia välimatkoja, täällä kun ei tiellä yleensä ruuhkia ole.\nViestiLähetetty: 2018-12-09 12:20:32\nEka auto millä ajoin kortin saatuani oli suurehko ja siinä sai nelivedon päälle tarvittaessa ja oli turbobuusteri. Kyllä ne helpotti mäkiä ajaessa huonoilla keleillä. Nastat toki alla, maalla ei pärjää kitkarenkailla.\nViestiLähetetty: 2018-12-09 12:50:39\nMinulla on ollut vain näitä pieniä eli kun sain kortin niin veli antoi oman Zastavansa kun vaihtoi uuteen, sillä saikin opetella vähän konsteja. Sitten meni muutama Micra kunnes sain yhden joka ei oikein ollut yhteistyöhaluinen, sen kanssa seikkailin yhden retken Suomessa ja se riitti, sen jälkeen on seuraava pienokainen ollut Fordin Ka joita nyt taitaa olla toinen, siihen olen tyytyväinen, tuon ekan jälkeen olenkin ostanut uusia kun en itse osaa autojen kanssa mekailla ja töihin oli päästävä. Nyt ajan liian vähän ja jarruttelen turhan vähän, pitää tomertua tässä pian.\nMinä tuossa yhdessä keskustelussa jäin miettimään että onkohan meillä maalla se rollaattorin käyttö paljon luonnollisempaa kuin kaupungissa, maalla on se ikärakenne vähän toinen eikä sitä ikärasismia niin paljon eli minusta on hyvä päästä liikkeelle ihan oman voinnin ja voimien mukaan, ei ne aivot automaattisesti kutistu vaikka ikää tuleekin. Käyhän nuoremmatkin autolla kaupassa ja käyttävät hissiä ja sen sellaista, ei kukaan kai katso että miksi nuo ei juokse kassiensa kanssa.\nNyt kävin putsaamassa pihaa ja hakaisin taas halkojakin sisälle, potkurin kyydissä. Siis kottikärryillä helpompi kesällä tuoda niitä kuin kantamalla.\nViestiLähetetty: 2018-12-09 12:59:36\nMeillä oli Subarun jälkeen Fiesta, se kun otti ja meinas jättää meidät tielle ja vika oli niin mystinen että joutui eläkkeelle. Focuksella ajoin kortin. Ukko sit sai auton Fiestan perään kaupungissa, kun keltaisten vilkkuvalojen aallon jälkeen tulikin punaiset, eikä perässäajaja havainnut. Sit oli Uno ja unon jälkeen Punto. Mulle olikin yks mies sanonut, että vaihda merkkiä välillä ettet ole sitten niin kädetön kun on pakko.\nMua hirvitti tuolla toisaalla kun sanoit että otat tukea kottikärrystä. Toivon mukaan vitsi.\nVähän haaveilen jostain menopelistä, sähkövespasta tai tavarapyörästä. Mutta kun pitäis sitä talvea miettiä myös ja silloinkin pärjätä.